И З В Р Ш И Т Е Л
Образец бр.66
Снежана Андреевска
именуван за подрачјето
на Основниот суд
И.бр.761/17
Скопје 1 и Скопје 2
Бул. Кузман Јосифовски Питу бр. 28/5-11
тел.02 2463 026

Извршителот Снежана Андреевска од Скопје врз основа на барањето за спроведување на извршување од доверителот/ремитент Стопанска Банка АД Скопје од Скопје со ЕДБ 4030996116744 и седиште на ул.11 Октомври 7, засновано на извршната исправа Нотарски акт – Изјава за уредување на права и обврски на потписници на меници ОДУ бр.67/14 од 14.07.2014 на Нотар Елизабета Арсовска, против должникот/трасант Друштво за издавачка дејност ТАБЕРНАКУЛ Цветан ДОО и др. увоз извоз Скопје од Скопје со ЕДБ 4030989119720 и седиште на ул. Христо Татарчев бр.11, за спроведување на извршување, на ден 27.03.2020 година го донесува следниот:

З А К Л У Ч О К

ЗА ВТОРА УСНА ЈАВНА ПРОДАЖБА

(врз основа на членовите 179 став (1), 181 став (1) и 182 став (1) од Законот за извршување)

СЕ ОПРЕДЕЛУВА втора продажба со усно јавно наддавање на недвижноста означена како:

- КП.бр.14673, дел 7, адреса ул.29 НОЕМВРИ, бр. на зграда/друг објект 1, намена на згр. и други обј. Г1-4, влез 1, кат ПР, број -, намена на посебен/заеднички дел од зграда ДП, со внатрешна површина од 248 м2, со право на сопственост, запишана во имотен лист бр.20075 за КО Кочани при АКН сопственост на должникот/трасант Друштво за издавачка дејност ТАБЕРНАКУЛ Цветан ДОО и др. увоз извоз Скопје од Скопје со ЕДБ 4030989119720 и седиште на ул. Христо Татарчев бр.11.

Продажбата ќе се одржи на ден 14.04.2020 година во 11:00 часот во просториите на Извршител Снежана Андреевска од Скопје, на бул. Кузман Јосифовски Питу бр.28/5-11.

Почетната вредност на недвижноста, утврдена со заклучок на извршителот И.бр.761/17 од 27.02.2020 год, а намалена по предлог на доверителот изнесува 41.300,00 ЕУР во денарска противвредност по среден курс на НБРСМ на денот на продажбата, како почетна цена за втората продажба на недвижноста, под која недвижноста не може да се продаде на второто јавно наддавање.

Недвижноста е оптоварена со следните товари и службености: Налог за извршување врз недвижен имот.

Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста.

Уплатата на паричните средства на име гаранција се врши на жиро сметката од извршителот со бр. 210065586400209 која се води кај НЛБ Банка АД Скопје и даночен број МК5032010500238.

Данокот на промет на недвижности и други трошоци во врска со пренос на правото на сопственост паѓаат на товар на купувачот.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање Нова Македонија и електронски на веб страницата на Комората .

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

И З В Р Ш И Т Е Л

Снежана Андреевска

Д.-на: доверителот/ремитент

должникот/трасант

Министерство за финансии- Управа за јавни приходи- Регионална дирекција Скопје

Град Скопје- Одделение за наплата на даноци и други јавни давачки

Правна поука: Против овој заклучок може да се поднесе приговор до Основниот суд на територијата каде што се спроведува извршувањето согласно одредбите на член 86 од Законот за извршување.

ЗАКЛУЧОК за запирање на извршување по предлог (врз основа на член 166 став 1 од Законот за извршување)

2

2020-03-30

Windows User